section_heading: Povijest
paragraph_text: Sagrađena je u 15. st. kao jednobrodna gotička građevina, na mjestu kapelice Sv. Križa, na poluotoku na istočnom rubu grada. Gradnja je započela krajem 15. stoljeća. Veći dio samostana završen u 16., a stambeni dijelovi u 17. stoljeću. Crkva je proširivana prema sjeveru u prvoj polovini 16. st. Za njenu gradnju donacije su dali zapovjednici brodova koji su dolazili u Hvar, te hvarski plemići. Nakon što je sagrađena, postala je crkvom mornara. Argument za to su natpisi mletačkih pomorskih zapovjednika unutar crkve i oko nje.: [http://www.hvarheritage.com/hr/cultural-heritage/franciscans ''Franjevački samostan i crkva sv. Marije od Milosti''] Hvar Heritage. Pristupljeno 8. travnja 2020.